da en en en fr de da id da nb da da da da da da da da da da da da da en en da en en
Lilleputterne revancherede – næsten - Jønssons putter for 39 år siden - Svanholm Cricketklub
Onsdag d. 23. september 2015 kl. 20:45 af Henrik Pfaff
Jørgen Jønsson – one to one coach for mange af vore yngste - blev overvældet af minder, da vore lilleputter snuppede AB for 15 i finalen om DM mod AB og dermed blev mestre for andet år i træk. For 39 år siden var Jønsson træner for et hold lilleputter, der spillede DM-finale i Nykøbing Mors – og de blev ryddet for 14 efter at Nyk.M. havde lavet omkring 170.
Han underholdt malende om, hvordan han måtte bestikke spillerne med is bare for at gå ind og møde en af datidens kanonhårde kastere ved navn Karl Ejnar.
Vi havde i øvrigt den sydafrikanske generalkonsul med som chauffør. Så muligvis var det en hævn, som Karl Ejnar lavede for den apartheid-tilstand, der dengang herskede i Sydafrika. Det var i øvrigt den samme flinke generalkonsuls nærværelse som åbningsgærde på tredjeholdet, der var ved at splitte klubben – men det er er en anden historie.
Sidste år kom vi i den grad fra baghjul og blev alligevel danske lilleput mestre. Vi var kun blevet nr. 3 i den indledende turnering og kom med på en fribillet, fordi kun et jysk hold deltog. Vi spillede semfinale mod den københavnske vinder AB- stort set det samme hold, som vi mødte i år – vi havde tabt til dem to gange i turneringen, men vandt alligevel 137-44 især takket være Luckys 40 og Abdullah Mahmoods snurrende 5/7.
Senere vandt vi finalen over Ishøj med 148-50.
I år var der ingen semifinaler og vores modstander AB og vi havde slået hinanden indbyrdes i den københavnske turnering. AB har en god årgang og vi var langtfra favoritter.
Men AB må have et slutspils kompleks mod os. De fik vores åbner Musa på første bold, da han glemte at gøre som Jønsson havde lært ham – flytte benene og få næsen nedad – og blev kastet ud. Det gav plads for kaptajnen Wahid Mahmod der startede med en firer og ellers trakterede AB’s kastning. Da han blev grebet ud ved 34 havde han vel sammen med makkeren Ali Lucky Mahmood sat totalen op til omkring 80.
Lucky i sving sammen med Abdullah. Dommer Rasmus Kofoed må fryse om hænderne.
Lucky går til den
Ali fortsatte med skiftende makkere – ikke mindst var sjettegærdestanden, hvor han var sammen med Sami Ullah Ahmed (12) (søn af vor mangeårige 2. holdsspiller Shakil Ahmed) produktiv. Da de 30 overe udløb stod Ali Lucky fortsat inde med 79 – personlig topnotering og vi havde 167/7.
Det er mange, men lilleput banerne er små og AB har gode gærdespillere.
Men de var ude for 15 på 6,5 overe, hvoraf de 7 var ekstra. Anfører Wahid kaster store insvingere – startede med 3 fejlbolde og to gærder i første over, da han kastede AB´s to stjerne ud. Abdullah Mahmood fulgte op med et gærde i hver af sine tre overe samt en pragtfuld markdetalje, da han fik løbet en Aber ud.
Dommer Kofoed må have den ene hånd op af lommen og dømme Ab's sidste gærde ud – ben for: Wahid er kasteren
Man of te match: Ali Lucky
Svanholms Lilleput vindere- Øverst fra venstre : Abdullah Mahmood, Musa Mahmood, Omar Bhatti, Furkan Sharif, Sami Ullah, Midterste . Mohhammed Salem, Rehman Mahmood, Sami Ahmed, Ali Malik, Harris Raswan, liggende Wahid Mahmood
Vinderne på æres tribunen